**OBRAZLOŽENJE UZ IZVRŠENJE FINANCIJSKOG PLANA ZA RAZDOBLJE OD 01.01.2023. DO 30.06.2023. GODINE**

* **OPĆI DIO -**

**OBRAZLOŽENJE OPĆEG DIJELA FINANCIJSKOG PLANA**

1. **Prihodi i primici Fakulteta**

Ukupan prihod planiran za 2023. godinu iznosi 8.452.717 eura, izvršenje za razdoblje 1. siječnja 2023. godine do 30. lipnja 2023. godine iznosi 4.320929 eura, odnosno 51% financijskog plana. Fakultet je proračunski korisnik te osigurava sredstva za aktivnost A621003 Redovna djelatnost Sveučilišta u Osijeku kroz Državni proračun za plaće i materijalna prava zaposlenika iz izvora 11 sukladno dodijeljenim limitima od strane Ministarstva znanosti i obrazovanja, odnosno Sveučilišta J.J. Strossmayera u Osijeku. Planirani iznos sredstava za 2023. iznosi 7.379.406 eura, izvršenje za razdoblje od 1. siječnja 2023. do 30. lipnja 2023. iznosi 3.607.389 eura odnosno 48% financijskog plana. Vlastiti prihod - izvor 31 planiran je za 2023. u iznosu od 685.600 eura, izvršenje za razdoblje od 1. siječnja 2023. do 30. lipnja 2023. iznosi 484.099 eura što je 71% financijskog plana. Vlastiti prihod fakultet ostvaruje od programa cjeloživotnog učenja, projekta, kotizacija od konferencija, prodaje knjiga i najma prostora. Namjenski prihod - izvor 43 planirani iznos za 2023. je 233.700 eura, izvršenje za razdoblje od 1. siječnja 2023. do 30. lipnja 2023. iznosi 69.817 eura odnosno 30% financijskog plana. Navedeni prihod Fakultet ostvaruje od školarina i troškova upisa na prijediplomske, diplomske i poslijediplomske studije. Planirani iznosi su svake godine u prvih šest mjeseci smanjeni iz razloga što je upis i uplata školarina za sljedeću akademsku godinu u drugoj polovici izvještajne godine odnosno u razdoblju od 1. srpnja do 31. prosinca 2023. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava. Fakultet ostvaruje prihod od projekata koje financira Hrvatska zaklada za znanost i Agencija za mobilnosti i programe Europske unije – prihod je planiran u iznosu od 99.732 eura za 2023. godinu. Sredstva su planirana sukladno dostavljenoj obavijesti Hrvatske zaklade za znanost. Prihod od Agencije za mobilnost i programe Europske unije je planiran u iznosu 46.979 eura. U ovaj izvor financiranja pripada i Erasmus mobilnost zaposlenika koja se ne planira, ali se sredstva utroše do visine primljenih sredstava. Prihodi izvora 61 – donacije nisu planirane, ali je u razdoblju od 1. siječnja 2023. godine do 30. lipnja 2023. godine uplaćeno 500 eura za utrku Trčimo za mentalno zdravlje od nekoliko trgovačkih društava. Prihodi od nefinancijske imovine – izvor 71 planirani su u iznosu 7.300 eura, a uplaćeno je 9.391 euro što je 129% financijskog plana. Navedeni prihod je ostvaren od prihoda za otkup društvenih stanova i prodajom sportske opreme koje Fakultet više ne koristi u fitnes dvorani.

1. **Rashodi i izdaci Fakulteta**

Ukupni rashod planiran za 2023. iznosi 8.941.875 eura, izvršenje za razdoblje od 1. siječnja 2023. do 30. lipnja 2023. iznosi 4.250.784 eura odnosno 48% financijskog plana. Najveći dio rashoda Fakulteta odnosi se na plaće i materijalna prava zaposlenih na Fakultetu iz izvora 11 Opći prihodi i primici koji su planirani za 2023. iznosi 6.851.471 eura, izvršenje za razdoblje od 1. siječnja 2023. do 30. lipnja 2023. iznosi 3.190.502 eura odnosno 47% financijskog plana. Iz aktivnosti Programsko financiranje javnih visokih učilišta isplaćuje se naknada vanjskih suradnika koji sudjeluju u nastavnom procesu, pokrivanje troškova gostujućih predavača, terenske nastave, nastavnih i izvannastavnih aktivnosti studenata. Unutar aktivnosti je planirano pokrivanje troškova za znanstveno-istraživački rad zaposlenih i pokriće troškova redovnog poslovanja i režija da bi se uspješno odvijao nastavni proces i troškova za nabavu opreme potrebne za nastavu. Planirani iznos rashoda za 2023. godinu iznosi 462.984 eura, izvršenje za razdoblje od 1. siječnja 2023. do 30. lipnja 2023. iznosi 343.504 eura odnosno 74% financijskog plana za materijalne rashode dok je za opremu planirano 28.882 eura a utrošeno 15.931 eura, što je 55% financijskog plana. Redovna djelatnost Sveučilišta u Osijeku - Planirani iznos rashoda na izvoru 31 – vlastiti prihodi za 2023. godinu iznosi 680.632 eura, izvršenje za razdoblje od 1. siječnja 2023. do 30. lipnja 2023. iznosi 335.811 eura odnosno 49% financijskog plana.. Iz izvora 31 pokrivaju se troškovi organizacije programa cjeloživotnog učenja, naknade zaposlenicima u obliku paušalne prehrane, službena putovanja, uredski materijal, naknade za vanjske suradnike i reprezentacija. Iz vlastitih prihoda planirano je financiranje radova u potkrovlju u iznosu 419.660 eura. Planirani iznos rashoda na izvoru 43 – namjenski prihodi za 2023. godinu iznosi 165.351 eura, izvršenje za razdoblje od 1. siječnja 2023. do 30. lipnja 2023. iznosi 147.918 eura odnosno 89% financijskog plana. Valja napomenuti kako najveći iznos prihoda iz ovog izvora dolazi na upisima u novu akademsku godinu. Iz izvora 43 pokrivaju se materijalni rashodi koji obuhvaćaju rashode poslovanja kao što su režijski troškovi, troškovi uredskog materijala, troškovi promidžbe studijskih programa, troškovi održavanja, materijal za redovno održavanje poslovanja Fakulteta, kao i troškovi službenih putovanja i reprezentacije. Također, planirano je 189.794 eura za uređenje potkrovlja i ostalih dodatnih ulaganja na zgradi u iznosu 189.794 eura.

Izvor 52 čine rashodi za EU projekte: **VirtuOS – uspostava regionalnog centra kompetentnosti u sektoru turizma i ugostiteljstva, Digital Education for Crisis Situations: Times when there is no alternative (DECriS), Prevention and Support for Gender Based Violence, te projekti Hrvatske zaklade za znanost kojih je trenutno troje aktualnih**. Izvor 52 obuhvaća i prijenose sredstava temeljem Ugovora o međufakutetskoj suradnji, vezana za pokriće troškova putovanja, prijenose sredstva Agencije za znanost i visoko obrazovanje i Erasmus+ program mobilnosti, navedeni iznosi nisu planirani u financijskom planu. Njihovo izvršenje ovisi o primljenim sredstvima, odnosno prijavama na program mobilnosti. Rashodi na izvoru 52 su 40% veći u odnosu na prihod. Prihodi izvora 52 se planiraju samo ako postoji pisana obavijest koliko će sredstva određeni uplatitelj uplatiti u planiranom razdoblju. Ukoliko sredstva nisu planirana, prihodi se mogu trošiti do visine uplaćenih sredstava.

1. **Prijenos sredstava iz prethodne godine u sljedeću**

Fakultet je u prethodnim proračunskim godinama ostvarivao višak prihoda poslovanja u najvećem dijelu od programa cjeloživotnih učenja, školarina za prijediplomske, diplomske i poslijediplomske studije, prenesenih sredstva za projekte. Stoga Fakultet svake godine ima prijenos sredstava u sljedeću godinu. Iznos prijenosa u 2023. godinu na izvoru 31 iznosi 528.609,86 eura koji će pokriti troškove programa cjeloživotnih učenja, naknada u obliku paušalne prehrane zaposlenicima i najveći dijelom za uređenje potkrovlja zgrade Fakulteta. Iznos prijenosa u 2023. na izvor 43 iznosi 161.175,00 eura koji će pokriti najvećim dijelom troškove uređenje potkrovlja zgrade, te za redovitu nastavu na prijediplomskih, diplomskih i poslijediplomskim studijima. Na izvoru 52 iznosi 99.787,83 eura je iznos koji će se utrošiti na troškove projekata u narednim razdobljima.

1. **Račun financiranja**

Fakultet je ostvario prihod od financijske imovine i zaduživanja u iznosu 150.000 eura koji će poslužiti za eventualni nedostatak sredstava pri uređenju potkrovlja zgrade i prenamjenu prostora u Školskoj ulici. Navedena sredstva će biti vraćena Sveučilištu sljedeće godine.